Oslo 10. august 2016

**Referat fra ledermøte torsdag 11. august kl. 09.00 – 10.30**

**Sted: Møterom hos rektor/direktør**

tilstede:

Suzanne Bjørneboe, Jon Refsdal Moe, Ellen Aslaksen, Karianne Bjellås Gilje, Merete Lingjærde, Annemarie Bechmann Hansen, Mira Bartov, Jørn Mortensen (ref)

meldt forfall:

Vanessa Ohlraun

------------------------

1. Orienteringer

- ELIA konferanse i november

- Research forum Stavanger

*Ledermøtet ble orientert om ELIA og om konferansen som holdes i Firenze i enden av november. Avd. Design og Avd. Kunst og håndverk er representert med presentasjoner. Rektor oppfordret til deltakelse. (http://www.elia-artschools.org)*

*Ledermøtet ble også orientert om Research forum i Stavanger 17. og 18. oktober. (http://artistic-research.no)*

2. Høstsemesteret 2016 - milepæler

- ledermøter / møteplan

- rapport og plan

*Ledermøtet gikk igjennom milepælene denne høsten. Det ble etterlyst en mal for arbeidet med Kvalitetsrapport og plan. Direktør etterspør en mal for arbeidet, med tidslinjer og beskrivelser av frister og oppgaver.*

- budsjettmøter/konferanse 17.11

*Rektor orienterte om formatet på budsjettkonferanser slik de har vært avholdt tidligere, og orienterte om at det vil bli endringer i forhold til tidligere år.*

*Blant annet vil større strukturelle prioriteringer løftes inn i ledermøtediskusjonene før budsjettkonferansen.*

3. Semesterstart

- mandag 15. august – program – opplegg

*Rektor og prorektor gjennomgikk planen for semesterstartåpningen kl. 13.00 på mandag.*

4. Elvelangs

- Tema

- Frist

- Budsjett

*Rektor orienterte om arrangementet som avholdes 22. september. Arrangementet gir KHiO anledning til å eksponere virksomheten, og ses således på som et markedsførings- og synliggjøringstiltak. Avdelingene oppfordres til å komme opp med prosjekter/aktiviteter som kan gjennomføres denne kvelden.*

*Tema: LYS (det bør altså være noe som synes i mørket)*

*Frist: 10. september for påmelding til prorektor Merete Lingjærde*

*Budsjett: Teknisk avdeling vil bistå med tilrettelegging. For øvrig dekkes materialutgifter inntil kr. 2.000,- mot fremvisning av kvitteringer.*

5. Eventuelt